Lauri Räpp

Lauri Räpp (sündinud 9. mail 1977) on eesti turundusspetsialist ja luuletaja.

Tartu Ülikoolis omandas ta magistrikraadi turunduses. 2011. aastal asutas ta ettevõtte EstNet Trading OÜ.

Räpil on ilmunud viis raamatut. 

Ta on kirjutanud laulusõnu näiteks Tanel Padari, Jüri Pootsmanni, Liina Saare ja Jaagup Tuisu repertuaari jõudnud lugudele. Tema luuletusi on viisistanud nii Mikk Tammepõld ja Tõnu Timm kui ka helilooja Karin Tuul, kes kirjutas tsükli "Rännak" naiskoorile ja keelpilliorkestrile. 

2022. aastal esietendus Miksteatris Lauri Räpi lastenäidend "Marakratt ja kesköine raamatukogu" (lavastaja Kristo Toots).

Raamatud 

 See ei ole minu Kuuba. 2015, Tammerraamat, ISBN 9789949565016
 Linn on minu: Tartu tahavaatepeeglis. 2016, ITI OÜ, ISBN 9789949813698
 Maailma lõpus on kohvik. 2018, Rahva Raamat, ISBN 9789949722792
 Minu Tartu. Väljast väike, seest suur. 2019, Petrone Print, ISBN 9789949651788
 Lihtsate asjade tähtsus. 2021, Rahva Raamat, ISBN 9789916661741 (Aasta Raamat 2022 võitja kategooriates "Parim eesti autori ilukirjanduslik teos" ja "Rahva lemmik". Apollo 2021. aasta rahvahääletuse parim luuleraamat. ).

Eesti luuletajad
Sündinud 1977